אוליבר סייקס

אוליבר סקוט סייקס (באנגלית: Oliver Scott Sykes; נולד ב-20 בנובמבר 1986) הוא זמר ופזמונאי אנגלי, סולן להקת הרוק Bring Me the Horizon. בנוסף, הוא הקים את חברת ההלבשה Drop Dead Clothing וכתב רומן גרפי.

==ראשית חייו==
סקייס נולד ב-20 בנובמבר 1986 בעיר אשפורד שבמחוז קנט באנגליה.<ref name="Oli Sykes Biography"></ref> כשהיה תינוק עבר לאוסטרליה עם הוריו, איאן וקרול סייקס, ובמשך שש שנים התגוררו בערים אדלייד ופרת' שבמדינה.<ref name="Oli Sykes Biography" /> לאחר מכן, כשהיה בערך בן שמונה, חזר עם משפחתו לממלכה המאוחדת, לקהילת סטוקסברידג' שבעיר שפילד שבדרום יורקשייר. בצעירותו למד בתיכון סטוקסברידג' , ולאחר מכן הלך ללמוד בבארנסלי קולג' .<ref name="Rocksound-olis mind"></ref>

== קריירה ==
=== תחילת הדרך ולהקות ראשונות (2000–2004) ===
בתחילת שנת 2000, כשעדיין למד בבית הספר, סייקס החל ביצירת תקליטורי אוסף ושירים קצרים תחת השם "קווייקביט" (Quakebeat).<ref>[http://www.last.fm/music/Oliver+Sykes/+wiki Oliver Sykes bio] last.fm</ref> בנוסף, הוא ניגן בלהקת ההיפ הופ המדומה Womb 2 Da Tomb (בתרגום חופשי "רחם עד הקבר"), יחד עם אחיו טום סייקס וחברו לעתיד ב-Bring Me the Horizon, מאט ניקולס. הוא היה חבר גם בלהקת המטאל "Purple Curto" יחד עם ניל וייטלי, בתור מתופף/זמר, תחת שם הבמה "אוליסאורוס" (Olisaurus), בו השתמש בהמשך כשהוציא מוזיקה באופן עצמאי.<ref></ref>

=== Bring Me the Horizon (2004–הווה) ===
סקייס בהופעה, 2008
בשנת 2004 הקים סקייס את להקת הרוק Bring Me the Horizon.<ref name="allmusic bio"></ref> אלבום הבכורה של הלהקה, Count Your Blessings , יצא לאור בשנת 2006; אלבומם השני, Suicide Season , יצא לאור ב-29 בספטמבר 2008; אלבומם השלישי, , יצא לאור ב-4 באוקטובר 2010; אלבומם הרביעי, Sempiternal , יצא לאור ב-1 באפריל 2013, ובו חבר הלהקה החדש ג'ורדן פיש וסקייס מנגנים על גיטרת קצב; אלבומם החמישי, That's the Spirit , יצא לאור ב-11 בספטמבר 2015; אלבומם השישי, Amo , יצא לאור ב-25 בינואר 2019.

ב-27 בדצמבר 2019, הלהקה הוציאה לאור את השחרור המסחרי . ב-30 באוקטובר 2020, הם הוציאו שחרור מסחרי נוסף, Post Human: Survival Horror .<ref name="allmusic bio" /><ref name="steelcity"></ref><ref name="September is Suicide Season"></ref><ref name="hmv"></ref><ref></ref><ref></ref><ref></ref>
סקייס בהופעה, 2012

=== שיתופי פעולה ופרויקטים נוספים ===
סקייס השתתף בשיר "Bite My Tongue" של להקת You Me at Six , בשיר "Even If You Win, You're Still a Rat" של להקת המטאל ארקיטקטס , בשיר "Dawn of the New Age" של Admiral's Arms ובשיר "If You Don't Know, You Know Now" של Deez Nuts. בנוסף, הוא הופיע בווידאו קליפ לשיר "All I Want" של להקת A Day to Remember.<ref name="BCreview"></ref><ref></ref>

ב-2017, סקייס השתתף כזמר אורח בשיר "Silence Speaks" של להקת המטאלקור האנגלית While She Sleeps.<ref></ref>

סקייס הופיע בקצרה בווידאו קליפ לשיר "Boys" של צ'ארלי XCX, לצד אמנים נוספים כדוגמת ברנדון יורי, דנזל קארי, צ'ארלי פות' וסטורמזי.<ref></ref>

כמו כן, סקייס שיתף פעולה עם הדי ג'יי האמריקאי סקרילקס, ששר קולות רקע בשיר "Visions" של Bring Me the Horizon, מתוך האלבום There Is a Hell Believe Me I've Seen It. There Is a Heaven Let's Keep It a Secret. בנוסף סקרילקס יצר רמיקס לשיר "The Sadness Will Never End" של הלהקה, מתוך האלבום Suicide Season, שבהמשך נכלל בגרסה של האלבום.

ב-27 באוקטובר 2017, סקייס הופיע עם להקת הרוק האמריקאית לינקין פארק – שלדבריו הייתה ההופעה הראשונה שלו כנער – במופע ההוקרה לסולן הלהקה צ'סטר בנינגטון "Linkin Park and Friends: Celebrate Life in Honor of Chester Bennington". במופע הוא ביצע את השיר "Crawling", יחד עם הדי ג'יי והמפיק המוזיקלי זד על כלי ההקשה.<ref></ref>

=== קו הלבשה ===
בנוסף לקריירת השירה וכתיבת השירים שלו, ב-Bring Me the Horizon בפרט, סקייס הוא המייסד והבעלים של קו ההלבשה "Drop Dead Clothing" (מעוצב כ-DROP DEAD).<ref>Rock Sound No. 174 p.63</ref>

=== כתיבה ===
ב-1 בפברואר 2013, סקייס השיק קמפיין Kickstarter כדי לממן הוצאה של רומן גרפי ביצירתו, המאויר על ידי בן אשטון-בל, בשם "Raised by Raptors". הם הציבו יעד לגיוס של 15,000 ליש"ט, והצליחו להגיע אליו תוך מספר שבועות, והצליחו לגייס עד תום קמפיין הגיוס סכום כולל של 39,223 ליש"ט.<ref></ref>

== סגנון מוזיקלי, השפעות ומורשת ==
=== השפעות ===
סקייס, 2016
סקייס ציין בין השפעותיו המוזיקליות את הלהקות פנטרה, Black Flag, מיספיטס , לינקין פארק, סימפל פלאן, Every Time I Die , סקייקיימפולינג , Poison the Well , נורמה ג'ין ו-The Dillinger Escape Plan.<ref name="www.artistdirect.com"></ref>

=== קול ושירה ===
מילות השיר שכותב סייקס מעוררות תחושה חזקה של קתרזיס עבורו. הוא שואב השראה בעיקר מניסיון חיים אישי, והשווה את ההופעות החיות של הלהקה כבעלות השפעה טיפולית (תרפויטית).<ref name="CANOE-horizons broadened"></ref> ב-2006, כשנשאל על מילות השירים באלבום Count Your Blessings, לאחר שנמתחה עליהן ביקורת על היותן מקובעות בתוכן שלהן בשברון לב או בנושאים אחרים שכונו "רדודים וחסרי משמעות", הוא השיב "החיים שלי מעולם לא היו כל כך גרועים אז אין לי כל כך על מה לדבר".<ref name="Dis-party music"></ref>

=== מורשת ===
הדמות הראשית של הסרט העלילתי הצרפתי "A Taste of Ink" היא מעריץ של אוליבר סייקס ושל Bring Me the Horizon. הוא זמר פוסט-הארדקור ולובש חולצה שחורה של מייקל ג'ורדן, כמחווה לאוליבר סייקס.<ref>[https://variety.com/2016/film/festivals/morgan-simon-a-taste-of-ink-france-san-sebastian-1201867991 Variety, John Hopewell, 22 September 2016]</ref> הסרט הצרפתי Compte tes blessures (בתרגום חופשי "ספור את הפצעים שלך") נכתב בהשראת האלבום הראשון של הלהקה, Count Your Blessings.<ref>[http://www.altpress.com/features/entry/being_as_an_ocean_performance_filmed_days_after_paris_attacks_featured_in_f Alternative Press, Taylor Markarian, 2 February 2017]</ref>

== חיים אישיים ==
מאז גיל 12, סקייס סובל מסוג של ביעותי לילה בשם שיתוק שינה, שהוא חוסר יכולת לזוז או לדבר בזמן ההירדמות או עם היקיצה.<ref name="Kerrang 1501"></ref>

סקייס הוא צמחוני מאז שנת 2003, בגיל 16, בעקבות צפייה בסרט תיעודי בנושא התעללות בבעלי חיים באינטרנט: "כשראיתי איך מענים את החיות במשקים התעשייתיים, לא יכולתי להצדיק את היותי חלק מהאכזריות הזאת". בהמשך הוא הפך לאחד מפניהם של PETA, ארגון זכויות בעלי חיים, ועיצב חולצות צדקה עם הסיסמה "Meat Sucks" במסגרת קו ההלבשה שלו, Drop Dead Clothing.<ref></ref> בשנת 2018 סקייס עבר לטבעונות, כ-15 שנים לאחר שהפך לצמחוני.<ref></ref> תשוקתו לטבעונות באה לידי ביטוי במיזם שלו משנת 2018, הארקייד בר 'Church' שבבעלותו, המציע תפריט טבעוני לחלוטין, אשר מבוסס על רובע קלהאם איילנד שבשפילד.<ref></ref>

סקייס מצהיר על עצמו כאתאיסט, ואמר "אני לא מאמין באלוהים. ביקשו ממני להאמין בו כשהייתי במקום דפוק. לא הצלחתי להבין למה אני צריך אלוהים, או, לדעתי, משהו שלא קיים".<ref name="www.artistdirect.com" /> בריאיון לאתר Radio.com ב-2013, אמר "אני לא חושב שאמונה באלוהים היא פשע ללא קורבן. זה לא שאני צודק וכל השאר טועים. אם לאמונה של אנשים באלוהים לא הייתה כל השפעה על העולם, אז זה לא היה משנה. במקרה כזה אתה יכול להאמין במה שתרצה, אם אתה רוצה חבר דמיוני שחי בעננים זה בסדר. אבל האמת היא שכן יש לכך השפעה על אנשים אחרים ועל דברים אחרים, והעולם כולו נמצא בבלגן בעיקר בגלל דת, לפחות חלק גדול ממנו".<ref></ref><ref></ref>
סקייס בהופעה, 2014
בשנת 2014, לאחר שקיבל את פרס "אלבום השנה" בטקס פרסי המוזיקה של Alternative Press , סקייס חשף מעברו היסטוריה של התמכרות ושימוש לרעה בסם קטמין. כאשר דיבר אל הקהל אמר "הלהקה שלי רצתה להרוג אותי, ההורים שלי רצו להרוג אותי, האח הדפוק שלי רצה להרוג אותי", וגם הודה כי "הלכתי לגמילה במשך חודש, ואתם שלחתם לי הודעות ואימיילים. כשיצאתי מהגמילה, לא רציתי לצעוק יותר, רציתי לשיר מהגגות, לעזאזל".<ref>[https://www.youtube.com/watch?v=3clsyGp-W7g Bring Me The Horizon's Oli Sykes accepts APMA for Album of the Year with speech about his addiction], YouTube</ref><ref></ref>

ב-12 ביולי 2015, סקייס נישא לדוגמנית ולמקעקעת האנה פיקסי סנואודון, בטוסקנה שבאיטליה.<ref></ref> ב-2016 סקייס הודיע כי הוא וסנואודון נפרדו.<ref></ref> במאי 2019, סקייס טען כי הזוגיות שלהם הסתיימה בעקבות בגידה של סנואודון, והתייחס אליה כ"אשתי-לשעבר".<ref></ref> סנואודון הודתה כי הייתה בוגדנית, אך טענה להתעללות ולבגידה גם מצד סייקס.<ref name="Snowdon Allegations"></ref> הסינגל "Medicine" של Bring Me the Horizon, שיצא לאור ב-2019, נכתב על מערכת היחסים של השניים.<ref></ref>

ב-22 ביולי 2017, סקייס התחתן עם הדוגמנית הברזילאית אליסה סולס.<ref></ref>

במרץ 2021, סייקס שיתף תמונה באינסטגרם המעידה כי הוא נשאר בברזיל עם אשתו במשך כל המגפה, שכעת יש לו מספר CPF (מספר מזהה הניתן לכל תושב משלם-מיסים בברזיל)<ref></ref> ושהוא קנה בית בעיר טאובטה הממוקמת באזור הכפרי של מדינת סאו פאולו, שם הוא גר איתה.<ref></ref>

== מחלוקות ==
=== האשמה בתקיפה ===
ב-2007, מעריצה האשימה את סייקס בכך שהשתין עליה, והאשימה אותו ואת חבריו ללהקה בתקיפתה. הוא הועמד לדין, ולא הודה באשמה.<ref></ref> אותה מעריצה צילמה את פניה, שנראו מכוסות בדם. עובד של אולם ההופעות "רוק סיטי" בנוטינגהאם, שם התרחשה התקרית לכאורה, העיד: "אחרי ההופעה, שתי בנות ניסו לעלות על אוטובוס סיבוב ההופעות. בהמשך, הזמר, אוליבר סייקס, ניסה להתחיל עם אחת הבנות. כשהיא אמרה לא, הוא קרא לה 'דייקית' והתעצבן עליה, ולאחר מכן הוא ושאר חברי הלהקה סילקו אותה ואת חברתה מהאוטובוס. ברגע שירדו מהאוטובוס, מישהו מהלהקה השליך בקבוק ריק של יגרמייסטר על ראשה של הילדה". סייקס הכחיש בתוקף את ההאשמות. על פי חברת התקליטים Visible Noise Records, "גרסאות רבות של התקרית לכאורה פורסמו באינטרנט".<ref name="DrownedNews"></ref> לבסוף, האישומים נגד סייקס בוטלו עקב חוסר ראיות.<ref></ref>

=== סרטונים עם ארקיטקטס ===
במהלך סיבוב הופעות בשנת 2008, Bring Me the Horizon ולהקת המטאלקור הבריטית ארקיטקטס צילמו שני סרטונים. בסרטון הראשון נראית קטטה בין סקייס לסולן של ארקיטקטס, סם קרטר,<ref name="Staged video of fight between Oli Sykes and Sam Carter"></ref> בעוד בשני נראה אמבולנס ובתוכו כביכול נמצא סקייס.<ref name="Staged video of an ambulance with Oli Sykes inside."></ref> שני הסרטונים הועלו ליוטיוב, דבר שהוביל לזעם מצד מעריצים רבים של Bring Me the Horizon, וכתוצאה ממנו קרטר קיבל מכתבי נאצה ואיומי מוות.<ref name="Staged video of fight between Oli Sykes and Sam Carter" /> עם זאת, מאוחר יותר נחשף כי הסרטונים היו תעלול שביימו שתי הלהקות, ושבמציאות הם חברים טובים. סקייס אמר "אירועים לאורך-כל-היום יכולים להפוך למשעממים מהר מאוד, אז העלינו באוב את הדבר האידיוטי הראשון שיכולנו לחשוב עליו, ועשינו את זה כמה שיותר בלתי ייאמן".<ref name="Staged fight between Oli Sykes and Sam Carter"></ref>

=== תקרית הריקוד האלים ===
בינואר 2013, סקייס ו-Bring Me the Horizon נתבעו על ידי הוריה של ילדה בת 12 בשל פציעות שנגרמו לה ברחבת המושינג (סוג של ריקוד אלים בו הרוקדים מתנגשים בכוונה אחד בשני), כאשר צפתה בהופעתה של הלהקה במהלך סיבוב ההופעות שלה, "Warped". דבר זה הוביל לכך שסייקס הודיע בעמוד הטוויטר שלו כי מבחינה חוקית הוא לא יוכל עוד להתחיל בשום צורה של פעילות מושינג במהלך ההופעות שלו.<ref name="Bring Me the Horizon sued for moshing"></ref> עם זאת, סייקס הודיע מאוחר יותר כי התביעה בוטלה, וכי המושינג לא ייאסר.<ref name="Moshing not being banned and BMTH not being sued"></ref>

=== האשמות באלימות במשפחה ===
בשנת 2016 סייקס הואשם באלימות במשפחה על ידי אשתו לשעבר האנה פיקסי סנואודון, שכתבה על כך באינסטגרם. היא טענה שסייקס "סטר וירק" עליה. בנוסף, סנואודון טענה כי היא "לא הייתה הילדה הראשונה שעברה את כל הדפוס הזה".<ref name="Snowdon Allegations" />

== דיסקוגרפיה ==
=== Bring Me the Horizon ===
* 2006: Count Your Blessings 
* 2008: Suicide Season 
* 2010: 
* 2013: Sempiternal 
* 2015: That's the Spirit 
* 2019: Amo 

==== סינגלים כאמן משתתף ====
{| class="wikitable"
!שנה
!שיר
!אלבום
!אמן
|-
|2009
|"Dawn of the New Age"
|Stories Are Told
|Admiral's Arms 
|-
|2010
|"If You Don't Know, Now You Know"
|This One's For You 
|Deez Nuts 
|-
|2011
|"Bite My Tongue" 
|Sinners Never Sleep 
|You Me at Six 
|-
|2012
|"Even If You Win, You're Still a Rat"
|Daybreaker 
|ארקיטקטס 
|-
|2017
|"Silence Speaks"
|You Are We 
|While She Sleeps 
|-
| rowspan="6" |2021
|"No More Friends"
|Episodes: Season 1
|אוליביה אובריאן
|-
|"Obliterate"
|Where the Body Goes
|Lotus Eater 
|-
|"Salt"
|Salt
|Daine
|-
|"Knife Party"
|Party at the Cemetery
|Poorstacy 
|-
|"Dummy"
|Hellraisers, Pt. 2
|צ'יט קודס
|-
|"VAMP1R"
|Kiss of Death
|IC3PEAK 
|-
|2022
|"Believe the Hype"
|לא מתוך אלבום
|אליס לונגיו גאו 
|}

==== וידאו קליפים ====
{| class="wikitable"
!שנה
!שיר
!אמן
!מפיק
!סוג
|-
| rowspan="2" |2011
|"All I Want"
|A Day to Remember
|דרו ראס
| rowspan="4" |הופעה
|-
|"Bite My Tongue"
|You Me at Six
|טים מאטיה
|-
| rowspan="3" |2017
|"Silence Speaks"
|While She Sleeps
|טום וולש וטיילור פוסט
|-
|"Salt"
|Daine
|הייבול
|-
|"Boys"
|צ'ארלי XCX
|צ'ארלי XCX ושרה מקולגן
|קמאו
|-
| rowspan="3" |2022
|"Maybe" 
|משין גאן קלי
|מארק קלספלד
| rowspan="3" |הופעה
|-
|"Fallout" 
|Masked Wolf
|לא-ידוע
|-
|"Bad Life"
|סיגריד
|אוליבר סייקס
|}

== ביבליוגרפיה ==
* 2013–הווה: "Raised by Raptors"<ref></ref>

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אתאיסטים בריטים
קטגוריה:זמרים-יוצרים בריטים
קטגוריה:טבעונים בריטים
קטגוריה:מוזיקאים אנגלים
קטגוריה:מעצבי אופנה אנגלים
קטגוריה:אנגלים שנולדו ב-1986